
**PLUNGĖS RAJONO SAVIVALDYBĖS   
TARYBA**



**SPRENDIMAS**

**DĖL PAVADINIMŲ GATVĖMS SUTEIKIMO IR GATVIŲ GEOGRAFINIŲ CHARAKTERISTIKŲ PAKOREGAVIMO**

2015 m. vasario 12 d. Nr. T1-25

Plungė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir 16 straipsnio 2 dalies 34 punktu, Lietuvos Respublikos vidaus reikalų ministro 2011 m. sausio 25 d. įsakymu Nr.1V-57 „Dėl Numerių pastatams, patalpoms ir butams suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, atsižvelgdama į Užlieknio, Papievių, Užbradumės kaimų bendruomenių susirinkimų protokolus, pateiktą ortofotografinę medžiagą ir planus, Plungės rajono savivaldybės taryba n u s p r e n d ž i a:

1. Suteikti:

1.1. Užlieknio kaimo gatvei pavadinimą Rasų g.;

1.2. Papievių kaimo gatvei pavadinimą Geležinkelio g.;

1.3. Užbradumės kaimo gatvei pavadinimą Sedos g.

2. Pakoreguoti:

2.1. Liepgirių kaimo Kalvos gatvės geografines charakteristikas;

2.2. Papievių kaimo Liepgirių gatvės geografines charakteristikas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis