
**PLUNGĖS RAJONO SAVIVALDYBĖS   
TARYBA**



**SPRENDIMAS**

**DĖL LEIDIMO IŠNUOMOTI NEGYVENAMĄSIAS PATALPAS**

2015 m. vasario 12 d. Nr. T1-35

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Plungės rajono savivaldybės tarybos 2015 m. vasario 12 d. sprendimu Nr. T1-32 „Dėl Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“ bei atsižvelgdama į SĮ ,,Plungės būstas“ 2014 m. gruodžio 3 d. raštą Nr. D2-642, Plungės rajono savivaldybės taryba n u s p r e n d ž i a:

1. Leisti Plungės rajono savivaldybės įmonei „Plungės būstas“ 5 metų laikotarpiui viešo konkurso būdu išnuomoti patikėjimo teise valdomas Plungės rajono savivaldybei nuosavybės teise priklausančias negyvenamąsias rūsio patalpas pastate – Pirtyje (registro įrašo Nr. 44/441709, pastato unikalus Nr. 6899-5003-5010, inventorinėje byloje Nr. 2535 pastatas pažymėtas 1L1p), esančioje I. Končiaus g. 3, Plungės m. (patalpos pažymėtos indeksais: R-1 (98,57 kv. m), R-2 (1,54 kv. m), R-3 (1,02 kv. m), R-4 (9,22 kv. m), R-5 (5,39kv. m); visas plotas – 115,74 kv. m.

2. Nustatyti sprendimo 1 punkte nurodytų patalpų pradinį 1 kv. m mėnesinį nuomos mokestį – 1,14 Eur (be PVM).

3. Įgalioti Plungės rajono savivaldybės įmonės ,,Plungės būstas“ direktorių:

3.1. skelbti sprendimo 1 punkte nurodytų patalpų viešą nuomos konkursą;

3.2. pasirašyti sprendimo 1 punkte nurodytų patalpų nuomos sutartį bei perdavimo ir priėmimo aktą su viešo nuomos konkurso laimėtoju.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis