
**PLUNGĖS RAJONO SAVIVALDYBĖS   
TARYBA**



**SPRENDIMAS**

**DĖL PLUNGĖS RAJONO SAVIVALDYBĖS BŪSTO FONDO IR SOCIALINIO BŪSTO FONDO GYVENAMŲJŲ PATALPŲ AMORTIZACINIŲ ATSKAITYMŲ PASTATO NUSIDĖVĖJIMUI ATKURTI NORMATYVO IR RINKOS PATAISOS KOEFICIENTO PATVIRTINIMO**

2015 m. vasario 12 d. Nr. T1-22

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 31 punktu ir atsižvelgdama į Lietuvos Respublikos Vyriausybės 2001 m. balandžio 25 d. nutarimu Nr. 472 patvirtintos Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos nuostatas, Plungės rajono savivaldybės taryba n u s p r e n d ž i a:

1. Taikyti amortizacinių atskaitymų normatyvą (metais) pastato nusidėvėjimui atkurti (T), apskaičiuojant Savivaldybės būsto fondo ir socialinio būsto fondo gyvenamųjų patalpų nuomos mokesčio dydį:

1.1. plytų mūro arba mišrių konstrukcijų, stambiaplokčių arba monolito konstrukcijų pastatams – 90 metų;

1.2. rąstų, apmūrytų rąstų, medinių su karkasu apmūrytiems pastatams – 50 metų.

2. Patvirtinti rinkos pataisos koeficientą (R) – 1,5.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis